Brobygård
Brobygård er en sædegård ved Brobyværk på Midtfyn (1995: 260 ha, der drives under Muckadell Gods). Oprindelig hed den Gamlebogård og kom fra 1589 i Rantzauslægtens eje under navnet Brobygård. I perioden 1784-1925 var den under grevskabet Muckadell.
Den grundmurede, valmede hovedbygning i én etage over en høj kælder stammer fra 1673 og er sammen med seks tilbyggede bindingsværkslænger fra ca. 1850, lysthus og smedje fredet.